pythainlp/thaigov-v2-corpus-22032023 huggingface dataset:
วันพฤหัสบดีที่ 21 กรกฎาคม 2565
รมต.อนุชา เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รมต.อนุชา เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
วันนี้ (21 กรกฎาคม 2565) เวลา 15.30 น. นายอนุชา นาคาศัย รัฐมนตรีประจำสำนักนายกรัฐมนตรี เป็นประธานพิธีปลงผมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ วัดพระราม 9 กาญจนาภิเษก ถนนพระราม 9 เขตบางกะปิ กรุงเทพมหานคร
โดยมีข้าราชการทุกประเภท พนักงานราชการ ลูกจ้างประจำ ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจ และประชาชนเข้าร่วมโครงการบรรพชาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สำหรับข้าราชการทุกประเภท พนักงานราชการ ลูกจ้างประจำ ลูกจ้างชั่วคราวของส่วนราชการ หน่วยงานของรัฐ พนักงานรัฐวิสาหกิจที่เข้าร่วมโครงการฯ ไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ระหว่างวันที่ 21 กรกฎาคม-13 สิงหาคม 2565 รวม 24 วัน แยกเป็นส่วนกลาง 91 คน จัดพิธีที่วัดพระราม 9 กาญจนาภิเษก และส่วนภูมิภาคทุกจังหวัด 819 คน จัดพิธีที่วัดในจังหวัดต่างๆ ที่เข้าร่วมโครงการ
รัฐมนตรีประจำสำนักนายกรัฐมนตรีกล่าวว่า เพื่อเป็นการแสดงความจงรักภักดีและสำนึกในพระมหากรุณาธิคุณ รัฐบาลได้จัดทำโครงการบรรพซาอุปสมบท 910 รูป เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เพื่อเฉลิมพระเกียรติและถวายพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 และเพื่อส่งเสริมให้ประชาชน จากภาคส่วนต่าง ๆ ทั้งภาครัฐ ภาคเอกชน และประชาชน ได้มีส่วนร่วมในโครงการบรรพชาอุปสมบท 910 รูป เฉลิมพระเกียรติ ฯ รวมทั้งศึกษาพระธรรมวินัยและปฏิบัติธรรมตามหลักคำสอนของพระพุทธศาสนา สามารถนำมาปรับใช้และปฏิบัติในชีวิตประจำวัน ส่งผลให้เกิดการประพฤติปฏิบัติดีแก่สังคมโดยส่วนรวมมีจิตสำนึกในพระมหากรุณาธิคุณและการแสดงความจงรักภักดี รวมทั้งได้พัฒนาจิตใจให้เกิดสติ สมาธิ และปัญญา สามารถนำธรรมะ มาใช้ในการพัฒนางาน พัฒนาชีวิต ซึ่งจะเป็นประโยชน์ต่อตนเอง สังคม และประเทศชาติ
..........................
วันศุกร์ที่ 24 กันยายน 2564
ประกาศ ขสมก. ประจำวันที่ 23 กันยายน 2564​ พบพนักงานติดเชื้อไวรัส COVID-19 จำนวน​ ​8 ราย
ประกาศ ขสมก. ประจำวันที่ 23 กันยายน 2564​ พบพนักงานติดเชื้อไวรัส COVID-19 จำนวน​ ​8 ราย
1)พนักงานธุรการจ่ายงาน สาย 25 เพศชาย อายุ 39 ปี
2) พนักงานเก็บค่าโดยสารรถปรับอากาศ สาย 2 เพศหญิง อายุ 39 ปี
3)​ พนักงานขับรถโดยสารธรรมดา สาย 209 เพศชาย อายุ 57 ปี
4) พนักงานเก็บค่าโดยสารรถปรับอากาศ สาย 522 เพศชาย อายุ 46 ปี
5)​ พนักงานเก็บค่าโดยสารรถธรรมดา สาย 96 เพศหญิง อายุ 39 ปี
6) พนักงานธุรการ ระดับ 3 กลุ่มงานปฏิบัติการเดินรถ 1 เขตการเดินรถที่ 2 อู่มีนบุรี เพศหญิง อายุ 50 ปี
7) พนักงานเก็บค่าโดยสารรถปรับอากาศ สาย 20 เพศหญิง อายุ 56 ปี
8) พนักงานนายตรวจ เขตการเดินรถที่ 1 เพศหญิง อายุ 45 ปี
วันจันทร์ที่ 30 สิงหาคม 2564
โฆษกรัฐบาลเผยนายกรัฐมนตรีห่วงสถานการณ์น้ำท่วม ให้หน่วยงานและฝ่ายความมั่นคงเร่งช่วยเหลือประชาชนโดยเร็วที่สุด ยืนยันรัฐบาลพร้อมชี้แจงข้อเท็จจริงในการอภิปรายไม่ไว้วางใจ
โฆษกรัฐบาลเผยนายกรัฐมนตรีห่วงสถานการณ์น้ำท่วม ให้หน่วยงานและฝ่ายความมั่นคงเร่งช่วยเหลือประชาชนโดยเร็วที่สุด ยืนยันรัฐบาลพร้อมชี้แจงข้อเท็จจริงในการอภิปรายไม่ไว้วางใจ
วันนี้ (30 สิงหาคม 2564) เวลา 13.30 น. คณะโฆษกประจำสำนักนายกรัฐมนตรีแถลงผลการประชุมคณะรัฐมนตรี ณ ศูนย์แถลงข่าว ตึกนารีสโมสร ทำเนียบรัฐบาล นายธนกร วังบุญคงชนะ โฆษกประจำสำนักนายกรัฐมนตรีได้ตอบคำถามที่สื่อมวลชนฝากถึงนายกรัฐมนตรี ในประเด็นการรับมือสถานการณ์น้ำท่วม โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการให้หน่วยงานที่เกี่ยวข้อง อาทิ กระทรวงมหาดไทย กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ กระทรวงคมนาคม เตรียมมาตรการรองรับไว้เพื่อให้ช่วยเหลือพี่น้องประชาชนโดยเร็วที่สุด รวมถึงฝ่ายความมั่นคงทั้งทหาร ตำรวจ ให้การสนับสนุนทั้งในด้านของบุคลากรและเครื่องมือด้วยเช่นกัน สำหรับประเด็นคำถามเกี่ยวกับความคืบหน้าการจัดหาวัคซีนของประเทศไทยว่าจะมีการนำเข้า Pfizer เข้ามาในช่วงเดือนกันยายนนั้น ศบค. ได้รายงานว่ากระทรวงสาธารณสุขได้ประมาณการจัดหาวัคซีนของไทยในช่วงเดือนกันยายน - ธันวาคม 2564 จะมีการนำเข้าวัคซีน Pfizer ประมาณ 30 ล้านโดส
โฆษกประจำสำนักนายกรัฐมนตรียังตอบคำถามกรณีการดำเนินคดี พ.ต.อ. ธิติสรรค์ อุทธนผล หรือ ผู้กำกับโจ้ ที่อยู่ในความสนใจของประชาชน ยืนยันว่าการดำเนินคดีเป็นไปตามกระบวนการยุติธรรม เป็นเรื่องส่วนบุคคลที่ขาดจิตสำนึก จะต้องดำเนินการตามกฎหมาย ซึ่งที่ผ่านมานายกรัฐมนตรีได้กำชับให้มีลงโทษทางวินัยแก่เจ้าหน้าที่ตำรวจที่กระทำผิดมาโดยตลอด ในส่วนของการปฏิรูปกฎหมายว่าด้วยตำรวจแห่งชาติ นั้น ขณะนี้พระราชบัญญัติตำรวจแห่งชาติพ.ศ. .... นำเสนอในสภาฯ ไปแล้ว อยู่ระหว่างการพิจารณาของกรรมาธิการร่วมของรัฐสภา
โฆษกประจำสำนักนายกรัฐมนตรียังตอบข้อซักถามถึงการประชุมรัฐสภา ญัตติอภิปรายไม่ไว้วางใจรัฐมนตรีเป็นรายบุคคลที่จะเริ่มขึ้นวันแรกในวันที่ 31 สิงหาคม 2564 นี้ว่า นายกรัฐมนตรีพร้อมชี้แจงข้อเท็จจริงและเจตนาที่บริสุทธิ์ ที่ผ่านมารัฐบาลได้ทำงานในทุกมิติ ในด้านการแก้ไขปัญหาการแพร่ระบาดของโรคโควิด-19 ก็ดำเนินการตามข้อเสนอของกระทรวงสาธารณสุข และร่วมหารือกับทุกฝ่าย รวมถึงการดูแบบอย่างจากต่างประเทศที่ประสบความสำเร็จในการควบคุมโรค ส่วนเรื่องเสียงโหวตในสภาฯ นั้น เป็นไปตามกระบวนการตามประชาธิปไตยและเป็นไปตามกลไกของรัฐสภา
ในตอนท้าย โฆษกประจำสำนักนายกรัฐมนตรียังฝากถึงการชุมนุมที่จะเกิดขึ้นในวันที่ 2 และ 3 กันยายน 2564 ว่านายกรัฐมนตรีได้กำชับให้เจ้าหน้าที่ทุกฝ่ายให้การดูแลและเตรียมมาตรการรองรับไว้ โดยย้ำให้มีการปฏิบัติตามหลักสากล ขอความร่วมมือพี่น้องประชาชน ขอให้ระมัดระวัง อย่ากระทำผิดกฎหมาย แม้ว่าการชุมนุมเป็นกระบวนการตามประชาธิปไตยแต่ต้องไม่ละเมิดสิทธิของผู้อื่น
................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 16 มิถุนายน 2565
“อลงกรณ์” เกรงวงการข้าวสับสนนโยบายกระทรวงเกษตรฯ
“อลงกรณ์” เกรงวงการข้าวสับสนนโยบายกระทรวงเกษตรฯ ยืนยันไม่เคยสั่งการให้กรมการข้าวปลูกข้าวบัสมาตีเพื่อส่งออกไปซาอุดีอาระเบีย 30 ล้านตัน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (16 มิ.ย) ว่า ตามที่มีสื่อมวลชนฉบับหนึ่งเสนอข่าวทำนองว่า กรมการข้าวจะปลูกข้าวบัสมาตีเพื่อส่งออกไปซาอุดีอาระเบีย 30 ล้านตัน ตามนโยบายของที่ปรึกษารัฐมนตรีเกษตรฯ หลังจากเดินทางไปเยือนซาอุดีอาระเบียนั้น ขอชี้แจงว่า ตนไม่เคยให้สัมภาษณ์เรื่องนี้และไม่เคยบอกกรมข้าวให้ผลิตข้าวบัสมาติเพื่อส่งออกข้าวบัสมาตี 30 ล้านตันไปซาอุดีอาระเบีย เนื่องจากเกรงว่าจะก่อให้เกิดความสับสนและเข้าใจผิดในนโยบายของกระทรวงเกษตรและสหกรณ์ ซึ่งแม้แต่โฆษกรัฐบาลก็ยังอ้างอิงข่าวที่ผิดพลาดดังกล่าวนำไปแถลงข่าวในนามนายกรัฐมนตรีและรัฐบาล
นายอลงกรณ์ กล่าวว่า ตลอด 30 ปีที่ผ่านมา ไทยส่งออกข้าวโดยเฉลี่ยปีละไม่เกิน 10 ล้านตันส่วนใหญ่เป็นข้าวขาว ข้าวนึ่ง และข้าวหอมมะลิ ประเทศไทยไม่เคยผลิตข้าวบัสมาตีเพื่อการส่งออกแม้แต่ตันเดียว จะมีเพียงการทดลองวิจัยในอดีตนานมาแล้ว ดังนั้นจึงเป็นไปไม่ได้ที่จะมีนโยบายปลูกข้าวบัสมาตีเพื่อการส่งออกเพราะสภาพภูมิอากาศและพื้นที่ของประเทศไทยส่วนใหญ่ไม่เหมาะสมกับพันธุ์ข้าวดังกล่าว
นอกจากนี้ซาอุดีอาระเบียก็ไม่มีการนำเข้าข้าวในจำนวนมากมายขนาดนั้นเนื่องจากมีประชากรเพียง 30 กว่าล้านคน จึงมีการนำเข้าข้าวเพียงปีละ 1 ล้านตันเศษเท่านั้น จึงขอชี้แจงเพื่อความเข้าใจที่ถูกต้อง.
วันเสาร์ที่ 4 กันยายน 2564
ประกาศ ขสมก. ประจำวันที่ 4 กันยายน 2564​ พบพนักงานติดเชื้อไวรัส COVID-19 จำนวน​ 6 ราย
ประกาศ ขสมก. ประจำวันที่ 4 กันยายน 2564​ พบพนักงานติดเชื้อไวรัส COVID-19 จำนวน​ 6 ราย
1) พนักงานเก็บค่าโดยสารรถธรรมดา สาย 97 เพศหญิง อายุ 45 ปี
2) พนักงานเก็บค่าโดยสารรถธรรมดา สาย 84 เพศหญิง อายุ 50 ปี
3) พนักงานเก็บค่าโดยสารรถธรรมดา สาย 178 เพศหญิง อายุ 21 ปี
4) พนักงานเก็บค่าโดยสารรถปรับอากาศ สาย A3 เพศชาย อายุ 30 ปี
5) ผู้ช่วยผู้จัดการสาย 73 เพศหญิง อายุ 60 ปี
6) พนักงานเก็บค่าโดยสารรถธรรมดา สาย 195 เพศหญิง อายุ 22 ปี
วันศุกร์ที่ 15 ตุลาคม 2564
รถไฟฟ้า MRT สายสีน้ำเงิน และสายสีม่วง ขยายเวลาเปิดให้บริการถึง 23.00 น. ตั้งแต่วันที่ 16 ตุลาคม 2564 เป็นต้นไป
ศบค. ได้มีมติเห็นชอบการปรับมาตรการสำหรับกิจกรรมและกิจการในพื้นที่ควบคุมสูงสุดและเข้มงวดได้มีมติเห็นชอบการปรับมาตรการสำหรับกิจกรรมและกิจการในพื้นที่ควบคุมสูงสุดและเข้มงวดโดยผ่อนปรนมาตรการห้ามออกนอกเคหสถานเป็นระหว่างเวลา 23.00 – 03.00 น.
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย รฟม. เปิดเผยว่า รฟม. และ บริษัท ทางด่วนและรถไฟฟ้ากรุงเทพ จำกัด (มหาชน) BEM ผู้ให้บริการรถไฟฟ้า MRT พร้อมให้ความร่วมมือดำเนินการตามมติ ศบค. โดยตั้งแต่วันที่ 16 ตุลาคม 2564 เป็นต้นไป รถไฟฟ้า MRT จะปรับเวลาให้บริการดังนี้ รถไฟฟ้ามหานคร สายเฉลิมรัชมงคล MRT สายสีน้ำเงิน เวลา 06.00 - 23.00 น. และรถไฟฟ้ามหานคร สายฉลองรัชธรรม (MRT สายสีม่วง) เวลา 05.30 - 23.00 น. (รถไฟขบวนสุดท้ายถึงสถานีปลายทางเวลา 23.00 น.) จนกว่าจะมีประกาศเปลี่ยนแปลง ทั้งนี้ ผู้โดยสารโปรดตรวจสอบตารางการเดินรถและเวลารถไฟขบวนสุดท้ายได้จากประกาศภายในสถานี หรือ เฟซบุ๊ก : MRT Bangkok Metro / โมบายแอปพลิเคชัน : Bangkok MRT และเว็บไซต์ www.bemplc.co.th หรือ สอบถามรายละเอียดเพิ่มเติมได้ที่ศูนย์บริการข้อมูลโทร. 0 2624 5200
ในส่วนของอาคารและลานจอดแล้วจรของ รฟม. จะเปลี่ยนแปลงเวลาให้บริการเป็นตั้งแต่เวลา 05.00 ถึง 23.00 น. เพื่อให้สอดคล้องกับระยะเวลาให้บริการของรถไฟฟ้า โดยปัจจุบัน รฟม. มีที่จอดรถในแนวสายทางรถไฟฟ้า MRT สายสีน้ำเงิน จำนวน 10 สถานี ประกอบด้วย 4 อาคาร และ 10 ลานจอดรถ ได้แก่ อาคารจอดแล้วจรสถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) ลานจอดแล้วจรสถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน ที่จอดรถในแนวสายทางรถไฟฟ้า MRT สายสีม่วง จำนวน 4 สถานี ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ที่จอดรถในแนวสายทางรถไฟฟ้าสายสีเขียว ช่วงแบริ่ง - สมุทรปราการ จำนวน 1 สถานี ได้แก่ ลานจอดแล้วจรสถานีเคหะฯ และที่จอดรถในแนวสายทางรถไฟฟ้าสายสีเขียว ช่วงหมอชิต - สะพานใหม่ - คูคต จำนวน 2 สถานี ได้แก่ อาคารจอดแล้วจรสถานีแยก คปอ. และสถานีคูคต
สำหรับสถานการณ์การแพร่ระบาดโรคติดเชื้อไวรัสCOVID - 19 ในปัจจุบัน รฟม. และ BEM ได้ตระหนักและห่วงใยในความปลอดภัยของผู้โดยสาร โดยยังคงดำเนินการมาตรการป้องกันการแพร่ระบาดโรคติดเชื้อไวรัสCOVID - 19 ในระบบรถไฟฟ้า MRT ทั้ง 2 สายอย่างเข้มงวดและต่อเนื่อง เพื่อสร้างความเชื่อมั่นให้แก่ผู้ใช้บริการ พร้อมทั้งขอความร่วมมือผู้โดยสารรักษาระยะห่างทางสังคม หรือ Social Distancing สวมใส่หน้ากากผ้าหรือหน้ากากอนามัยตลอดระยะเวลาการใช้บริการ สแกน QR Code ไทยชนะ ที่ติดอยู่ในตู้โดยสาร เพื่อเช็คอิน และให้ความร่วมมือกับเจ้าหน้าที่ตรวจวัดอุณหภูมิร่างกายก่อนเข้าใช้บริการเพื่อความปลอดภัยของทุกคน ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันจันทร์ที่ 2 พฤษภาคม 2565
“กอช. ชวนผู้ประกอบอาชีพอิสระออมเงินกับ กอช. พร้อมรับเงินเพิ่มจากรัฐตามช่วงอายุ สูงสุด 1,200 บาทต่อปี”
กอช. เชิญชวนผู้ประกอบอาชีพอิสระ สมัครออมเงินกับ กอช. สร้างความมั่นคงทางการเงินในอนาคต โดยเริ่มต้นออมขั้นต่ำ 50 บาท สูงสุด 13,200 บาทต่อปี พร้อมรับเงินสมทบเพิ่มในเดือนถัดไปตามช่วงอายุ สูงสุด 100% หรือไม่เกิน 1,200 บาทต่อปี
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ สมัครออมเงินกับ กอช. สร้างความมั่นคงทางการเงินในอนาคต โดยเริ่มต้นออมขั้นต่ำ 50 บาท สูงสุด 13,200 บาทต่อปี พร้อมรับเงินสมทบเพิ่มในเดือนถัดไปตามช่วงอายุ สูงสุด 100% หรือไม่เกิน 1,200 บาทต่อปี ผู้ที่สนใจตรวจสอบสิทธิ์ก่อนการสมัครได้ที่แอปพลิเคชัน “กอช.”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนอาชีพอิสระ สมัครออมเงินกับ กอช. สร้างความมั่นคงทางการเงินในอนาคต โดยผู้ที่สนใจสามารถสมัครสมาชิก กอช. ต้องมีอายุ 15 – 60 ปี อาทิ นักเรียน นิสิต นักศึกษา พ่อค้าแม่ค้า ชาวไร่ชาวนา ผู้ที่ขับรถรับจ้างทั่วไป ผู้ประกอบอาชีพอิสระ โดยเริ่มต้นออมขั้นต่ำครั้งละ 50 บาท สูงสุด 13,200 บาทต่อปี พร้อมรับเงินสมทบเพิ่มในเดือนถัดไปตามช่วงอายุ ช่วงอายุ 15 - 30 ปี รัฐสมทบให้ 50% ของเงินออม ไม่เกิน 600 บาทต่อปี ช่วงอายุมากกว่า 30 – 50 ปี รัฐสมทบให้ 80% ของเงินออม ไม่เกิน 960 บาทต่อปี ช่วงอายุมากว่า 50 – 60 ปี รัฐสมทบให้ 100% ของเงินออม ไม่เกิน 1,200 บาทต่อปี นอกจากนี้ สมาชิกได้รับผลประโยชน์ของเงินออมสะสม เงินสมทบที่นำไปลงทุน รัฐบาลค้ำประกันผลตอบแทนการลงทุน และเงินออมสะสมของสมาชิกนำไปลดหย่อนภาษีเงินได้ประจำปี
สำหรับผู้ที่สนใจตรวจสอบสิทธิ์ได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ
ทั้งนี้ กอช. ได้จัดกิจกรรมส่งเสริมการออม เพื่อสร้างการตระหนักถึงการวางแผนการเงิน เพื่ออนาคต ผ่านกิจกรรมการประกวดแอนิเมชัน (Animation) หัวข้อ “ออมกับ กอช. มีแต่ได้” เงินรางวัลรวมกว่า 320,000 บาท โดยแบ่งการประกวดเป็น 3 ประเภท ประเภทมัธยมศึกษาตอนปลาย (ผู้ที่กำลังศึกษาอยู่ในระดับมัธยมศึกษาตอนปลาย หรือเทียบเท่า) ประเภทอุดมศึกษา (ผู้ที่กำลังศึกษาอยู่ในระดับอุดมศึกษา หรือเทียบเท่า) และประเภทบุคคลทั่วไป ไม่จำกัดอายุ สำหรับผู้ที่สนใจส่งผลงานเข้าประกวด ดูรายละเอียดเพิ่มเติมได้ที่เว็บไซต์ กอช. และเฟซบุ๊ก กอช. สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 21 มิถุนายน 2565
ปลื้ม! "ท่องเที่ยวไทย" ฟื้นตัว หลังรัฐยกเลิกระบบ Test&Go ส่งผลนักท่องเที่ยวค้นหาข้อมูลประเทศไทยใน Google เพิ่มขึ้น
.....
พลเอก ประยุทธ์ จันทร์โอชา นายกรัฐมนตรี รับทราบและขอบคุณทุกภาคส่วนที่ร่วมกันส่งเสริมอุตสาหกรรมท่องเที่ยวไทยให้เป็นที่สนใจของนักท่องเที่ยวทั่วโลก
.
ข้อมูลล่าสุด จากการประชุม Google Hotelier Summit 2022 ที่กรุงเทพฯ เผยว่า การท่องเที่ยวไทยเริ่มฟื้นตัวอย่างเห็นได้ชัด หลังภาครัฐยกเลิกการลงทะเบียนในระบบ Test&Go ตั้งแต่วันที่ 1 พ.ค. 65 ส่งผลให้มีผู้ค้นหาข้อมูลเกี่ยวกับประเทศไทยเพิ่มขึ้น
.
ข้อมูลดังกล่าวสะท้อนให้เห็นถึงความสำเร็จของการดำเนินนโยบายด้านการท่องเที่ยวของรัฐบาล ทั้งนี้ นายกฯ ได้กำชับให้หน่วยงานที่เกี่ยวข้อง ปรับยุทธศาสตร์ เตรียมรับมือ ปรับตัว และใช้ประโยชน์จากการเปลี่ยนแปลงด้านดิจิทัล
.
อ่านเพิ่มเติม คลิกhttps://www.thaigov.go.th/news/contents/details/55843
#ไทยคู่ฟ้า#ร่วมต้านโควิด19
-------------------
วันอาทิตย์ที่ 13 กุมภาพันธ์ 2565
ดีอีเอส เตือนอย่าคลิกลิงก์ข่าวปลอมแบงก์ใหญ่ปล่อยกู้ผ่านเอสเอ็มเอส
ดีอีเอส เตือนอย่าคลิกลิงก์ข่าวปลอมแบงก์ใหญ่ปล่อยกู้ผ่านเอสเอ็มเอส
โฆษกดีอีเอสฝ่ายการเมืองเตือนประชาชนอย่าหลงเชื่อข่าวปลอม2แบงก์ใหญ่ปล่อยสินเชื่อประชาชนผ่านเอสเอ็มเอสและให้สิทธิ์คนติดแบล็กลิสต์หลังพบขึ้นแท่นข่าวที่มีผู้สนใจมากสุด10อันดับแรกประจำสัปดาห์ร่วมกับข่าวเราชนะเฟส4แจกเงิน7พันบาทพร้อมเตือนอย่าคลิกลิงก์ที่ได้รับเชิญชวนก่อนตรวจสอบความถูกต้องจากธนาคารก่อนทุกครั้ง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่4-10ก.พ. 65พบข้อมูลเชิงลึก(Insight)ว่าข่าวปลอมที่ได้รับความสนใจมากสุด10อันดับแรกหลายข่าวเป็นประเด็นเกี่ยวข้องกับเศรษฐกิจในชีวิตประจำวันทั้งเรื่องแบงก์ใหญ่เปิดสินเชื่อประชาชนรายย่อยแบบง่ายๆจนไม่ควรหลงเชื่อหรือโครงการเราชนะเฟส4จะแจกเงินเพิ่มเป็นต้น
โดยข้อมูลจากศูนย์ต่อต้านข่าวปลอมพบว่าข่าวที่มีคนสนใจสูงสุด10อันดับแรกประกอบด้วย1.ออมสินส่งSMSให้ประชาชนกดรับสิทธิ์ขอสินเชื่อGSBจำนวน60,000บาท2.วันที่10-20ก.พ. 65ฝนตกหนักทุกภาคทั่วประเทศไทย3.รักษาโควิด19ด้วยสมุนไพรขมิ้นชันกระชายพริกไทยทับทิม4.คนไทยจ่ายเงินซื้อน้ำมันราคาแพงที่สุดในโลก5.ดื่มน้ำต้มต้นไมยราบแทนน้ำเปล่าช่วยรักษาโรคมะเร็งเต้านม
6.โครงการเราชนะเฟส4แจกเงินคนละ7,000บาทเริ่มโอน10ก.พ. 65 7.คลิปข้าวสารถูกผลิตจากถุงพลาสติก8.ธ.กรุงไทยเปิดสินเชื่อกรุงไทยเพื่อนักสู้ดอกเบี้ย0.5%ผ่อนนาน48เดือนติดแบล็กลิสต์ก็กู้ได้9.ใช้หม้อทอดไร้น้ำมันปรุงอาหารทำให้ก่อมะเร็งและ10.ติดเชื้อไวรัสParabolaจากสุนัขและแมวทำให้ไขกระดูกไม่สร้างเลือด
“อยากเตือนประชาชนถ้าได้รับข้อความสั้น(SMS)ในลักษณะเชิญชวนให้คลิกลิงก์กลับแม้จะบอกว่าเป็นเอสเอ็มเอสจากธนาคารแต่อย่าหลงเชื่อรีบร้อนคลิกควรตรวจสอบความถูกต้องจากธนาคารก่อนทุกครั้งเพราะหลายครั้งเมื่อเราได้รับแจ้งเบาะแสและประสานงานตรวจสอบกับทางธนาคารที่ถูกอ้างชื่อก็พบว่าธนาคารไม่มีส่วนเกี่ยวข้องกับการส่งข้อความลักษณะดังกล่าวแต่ประการใด”นางสาวนพวรรณกล่าว
สำหรับรอบสัปดาห์ที่ผ่านมาศูนย์ต่อต้านข่าวปลอมพบข้อความที่เข้ามาทั้งสิ้น 11,468,906 ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน208ข้อความรวมเรื่องที่ต้องดำเนินการตรวจสอบ99เรื่องในจำนวนนี้เป็นเรื่องโควิด22เรื่อง
ทั้งนี้กระทรวงฯและศูนย์ต่อต้านข่าวปลอมต้องขอความร่วมมือประชาชนอย่างต่อเนื่องเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
วันอังคารที่ 13 กรกฎาคม 2564
ผู้ช่วยรัฐมนตรีประจำกระทรวงยุติธรรม ดึง รัฐสภาสตรีไทย-สภาสตรีไทยร่วมผลักดัน กฎหมาย JSOC
ผู้ช่วยรัฐมนตรีประจำกระทรวงยุติธรรม ดึง รัฐสภาสตรีไทย-สภาสตรีไทยร่วมผลักดัน กฎหมาย JSOC  เผยผลตอบรับดีเพราะผู้หญิงได้รับความปลอดภัยจากคดีสะเทือนขวัญมากขึ้น
น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม เปิดเผยถึงความคืบหน้าการร่าง พ.ร.บ.ป้องกันการกระทำผิดซ้ำของผู้กระทำความผิดคดีอุกฉกรรจ์ที่ใช้ความรุนแรง พ.ศ.... ว่า ขณะนี้ร่าง พ.ร.บ.ดังกล่าวกระทรวงยุติธรรมร่างเสร็จเรียบร้อย โดยได้ส่งเข้าสู่การพิจารณาของคณะรัฐมนตรี (ครม.) แล้ว ซึ่งหัวใจสำคัญของกฎหมายฉบับนี้คือ ร่างกฎหมายอันเป็นที่ยอมรับของสหประชาชาติ โดยผ่านการกำหนดให้มีมาตรการทางกฎหมายและมาตรการทางการปฏิบัติในการป้องกันไม่ให้ผู้ที่กระทำผิดในคดีอุกฉกรรจ์กลับไปทำความผิดซ้ำรวมถึงก่อคดีสะเทือนขวัญอีก ซึ่งนายสมศักดิ์ เทพสุทิน รัฐมนตรีว่าการกระทรวงยุติธรรม ต้องการให้มีการขับเคลื่อนงานด้านประชาสัมพันธ์เพื่อให้ประชาชนได้รับทราบถึงร่างกฎหมายฉบับนี้ และต้องการให้ผู้หญิงทุกคนในสังคมรับรู้และตื่นตัว ดังนั้นตนได้จัดตั้งคณะทำงานขึ้นพร้อมเชิญผู้บริหารระดับสูงจากหลายกรมในกระทรวง และบุคคลภายนอกที่ชำนาญเกี่ยวกับเรื่องเด็ก เยาวชน และสตรี ชมรมสมาชิกรัฐสภาสตรีไทย รวมถึงสภาสตรีแห่งชาติในพระบรมราชินูปถัมภ์ เข้าร่วมประชุมและหารือด้วย ซึ่งได้รับผลตอบรับเป็นอย่างดี เพราะกฎหมายนี้จะสร้างความปลอดภัยให้กับผู้หญิงได้มากยิ่งขึ้น
น.ส.ณัฐธ์ภัสส์ เปิดเผยอีกว่า หากกฎหมายฉบับนี้มีผลบังคับใช้ จะทำให้ผู้ปฏิบัติงานทุกคนมีกลไกและเครื่องมือในการบริหารจัดการผู้กระทำผิดในคดีอุกฉกรรจ์ เพื่อแก้ไขปัญหาด้านการฟื้นฟูได้อย่างเต็มที่ครอบคลุมทุกปัจจัยเสี่ยง อีกทั้งร่างกฎหมายดังกล่าว จะช่วยเพิ่มบทบาทอำนาจหน้าที่ให้กับศูนย์เฉพาะกิจเฝ้าระวังความปลอดภัยของประชาชน (Justice Safety Observation Ad Hoc Center JSOC) ในการเฝ้าระวังติดตามพฤติกรรมของผู้ทำผิดภายหลังได้รับการปล่อยตัวซึ่งจะทำให้สังคมมีความปลอดภัยมากขึ้น
วันพุธที่ 27 กรกฎาคม 2565
โฆษกรัฐบาลเผย นายกฯ สั่งการให้เข้มข้นควบคุม ย้ำตอนนี้ยังไม่มีผู้ป่วยติดเชื้อฝีดาษลิงเพิ่ม ขอประชาชนอย่าตื่นตระหนก
โฆษกรัฐบาลเผย นายกฯ สั่งการให้เข้มข้นควบคุม ย้ำตอนนี้ยังไม่มีผู้ป่วยติดเชื้อฝีดาษลิงเพิ่ม ขอประชาชนอย่าตื่นตระหนก
วันนี้ (27 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่าจากกรณีที่เป็นข่าวว่ามีผู้ป่วยต้องสงสัยว่าจะติดเชื้อฝีดาษลิง มารักษายัง โรงพยาบาลวชิระภูเก็ต นั้น ขอยืนยันว่า ยังไม่มีผู้ป่วยติดเชื้อฝีดาษลิงเพิ่ม
โดยขณะนี้ นายแพทย์สาธารณสุขจังหวัดภูเก็ต ยืนยันยังไม่พบผู้ป่วยติดเชื้อฝีดาษลิงในจังหวัดภูเก็ตเพิ่ม ส่วนผู้ที่มีอาการป่วยต้องสงสัยว่าจะติดเชื้อได้ผ่านการตรวจสอบแล้วไม่พบเชื้อ ซึ่งกลุ่มสัมผัสเสี่ยงสูงที่ทางจังหวัดเฝ้าระวังอยู่ ทั้งหมด 33 คน ทุกคนยังปกติ
ส่วนที่มารับการรักษาเป็นผู้ป่วยชายไทย มีอาการไข้ และตุ่ม ผื่นขึ้นตามตัว จึงได้ตรวจหาเชื้อฝีดาษลิง ซึ่งไม่ได้เกี่ยวข้องกลับผู้ป่วยชาวไนจีเรียรายแรก การค้นพบชายไทยคนนี้เป็นกลไกการตรวจจับโรคตามระบบสาธารณสุขที่ได้วางไว้ โดยชายคนดังกล่าวขณะนี้รับการรักษาในโรงพยาบาลและได้มีการตรวจหาเชื้อ ซึ่งอยู่ระหว่างรอผลการยืนยันจากห้องปฏิบัติการ คณะแพทยศาสตร์ จุฬาลงกรณ์มหาวิทยาลัย และในระหว่างนี้ได้มีการแยกและกักตัวเพื่อรอดูอาการ ตามมาตรการเฝ้าระวังของทีมสาธารณสุข ขอประชาชนอย่าตื่นตระหนก
ทั้งนี้ สำหรับอาการฝีดาษลิงที่เข้าข่ายสงสัยจะต้องเฝ้าระวังในผู้ที่เดินทางมาจากประเทศที่มีความเสี่ยง คือ
-มีไข้ตั้งแต่ 38 องศาเซลเซียส
หรือ มีไข้ร่วมกับมีอาการหนึ่งอาการ ได้แก่
- เจ็บคอ ปวดศีรษะ ปวดกล้ามเนื้อ ปวดหลัง และต่อมน้ำเหลืองโต
-ประกอบกับมีผื่นกระจายตามลำตัว มีลักษณะเป็นตุ่มนูน ตุ่มน้ำใส ตุ่มหนอง หรือตุ่มตกสะเก็ด - และเดินทางมาจากหรืออาศัยอยู่ใน ประเทศที่มีการรายงานการระบาดของโรคฝีดาษลิงในประเทศภายใน 21 วัน
นายธนกรฯ เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานที่เกี่ยวข้องให้เข้มงวด ควบคุมมาตรการเฝ้าระวัง ทั้งนี้ ในส่วนของ จ. ภูเก็ตมีมาตรการเฝ้าระวังโรคฝีดาษลิงอย่างเข้มข้น ซึ่งหาก โรงพยาบาลใดพบผู้ป่วยที่มีตุ่ม ผื่นแดง มารักษา ก็จะทำการตรวจหาเชื้อฝีดาษลิงด้วย
วันศุกร์ที่ 19 สิงหาคม 2565
“กรุงไทย”เพิ่มช่องทางตรวจสอบสิทธิโครงการคนละครึ่งเฟส 5 ผ่านเว็บ www.คนละครึ่ง.com
แอปพลิเคชัน “เป๋าตัง” ขัดข้องชั่วคราว เมื่อวันที่ 19 ส.ค.2565 ซึ่งเป็นวันแรกของการเปิดลงทะเบียนโครงการคนละครึ่งเฟส 5 นั้น ธนาคารได้เร่งปรับปรุงแก้ไขปัญหา ทำให้แอปฯเป๋าตังสามารถใช้งานตามปกติ
นายจักรกฤษณ์ กลิ่นสมิทธิ์ ผู้ช่วยกรรมการผู้จัดการใหญ่ ธนาคารกรุงไทย เปิดเผยว่า เพื่อให้การลงทะเบียนโครงการคนละครึ่งเฟส 5 เป็นไปอย่างมีประสิทธิภาพ ธนาคารได้เพิ่มช่องทางการตรวจสอบการเข้าร่วมโครงการคนละครึ่งเฟส 5 ผ่านเว็บไซต์ www.คนละครึ่ง.com โดยผู้ที่เคยใช้สิทธิโครงการคนละครึ่งเฟส 4 สามารถตรวจสอบสิทธิผ่าน www.คนละครึ่ง.com ตั้งแต่วันที่ 20 สิงหาคม 2565 เป็นต้นไป เวลา 06.00-22.00 น.และยืนยันสิทธิผ่านแอปฯเป๋าตังได้ทุกวัน ตลอด 24 ชั่วโมง โดยต้องใช้จ่ายครั้งแรกภายในวันที่ 14 กันยายน 2565 มิฉะนั้นสิทธิจะถูกตัด
สำหรับกรณีแอปพลิเคชัน “เป๋าตัง” ขัดข้องชั่วคราว เมื่อวันที่ 19 สิงหาคม 2565 ซึ่งเป็นวันแรกของการเปิดลงทะเบียนโครงการคนละครึ่งเฟส 5 นั้น ธนาคารได้เร่งปรับปรุงแก้ไขปัญหา ทำให้แอปฯเป๋าตังสามารถใช้งานตามปกติ จากการตรวจสอบพบว่า แอปฯเป๋าตังมีการยกระดับระบบความปลอดภัย ส่งผลให้ระบบต้องใช้เวลาประมวลผลนานขึ้น อีกทั้งในวันที่ 19 สิงหาคม 2565 ซึ่งเป็นวันแรกของการเปิดลงทะเบียนคนละครึ่งเฟส 5 ทำให้มีผู้เข้ามารอลงทะเบียนและยืนยันรับสิทธิผ่านแอปฯเป๋าตังพร้อมกันเป็นจำนวนมาก โดยมากกว่าโครงการที่ผ่านมา ส่งผลให้ระบบล่มและสามารถกลับมาใช้งานได้ตามปกติในเวลา 10.48 น.ของวันดียวกัน
ทั้งนี้ ธนาคารจะปิดปรับปรุงระบบแอปฯเป๋าตัง ตั้งแต่วันที่ 19 สิงหาคม 2565 เวลา 20.00 น.ถึงเวลา 06.00 น.ของวันที่ 20 สิงหาคม 2565 เพื่อปรับปรุงให้การใช้งานแอปฯเป๋าตังเป็นไปอย่างมีประสิทธิภาพมากขึ้น พร้อมมุ่งมั่นเดินหน้าพัฒนาเทคโนโลยีและนวัตกรรมทางการเงิน เพื่อยกระดับการให้บริการให้ดีขึ้นในทุกวัน และขออภัยในความไม่สะดวกมา ณ โอกาสนี้
วันอังคารที่ 6 กรกฎาคม 2564
ครม. เคาะ ! มาตรการสินเชื่ออิ่มใจ ช่วยเหลือผู้ประกอบการร้านอาหารหรือเครื่องดื่ม
ครม. เคาะ ! มาตรการสินเชื่ออิ่มใจ ช่วยเหลือผู้ประกอบการร้านอาหารหรือเครื่องดื่ม
นายอนุชา บูรพชัยศรี โฆษกประจำสำนักนายกรัฐมนตรี เผยที่ประชุมคณะรัฐมนตรี เห็นชอบมาตรการสินเชื่ออิ่มใจ เพื่อช่วยเหลือผู้ประกอบการร้านอาหาร หรือเครื่องดื่มที่ได้รับผลกระทบจากการแพร่ระบาดของเชื้อไวรัส COVID-19 ระลอกใหม่ โดยกลุ่มเป้าหมายสำคัญ คือ ผู้ประกอบการร้านอาหารหรือเครื่องดื่มที่เป็นร้านจำหน่ายแบบถาวร เช่น ร้านอาหารในห้างสรรพสินค้า ร้านอาหารที่เปิดในห้องแถวหรืออาคารพาณิชย์ ภัตตาคาร ร้านที่มีลักษณะเป็นบูธ เป็นต้น ซึ่งไม่ใช่เป็นร้านแบบเคลื่อนที่ได้ เช่น หาบเร่ แผงลอย รถเข็น เป็นต้น
ที่มีรายได้ลดลง ให้มีสภาพคล่องเพียงพอ ลดการพึ่งพาสินเชื่อที่มีอัตราดอกเบี้ยสูงหรือสินเชื่อนอกระบบ
หลักเกณฑ์โครงการ ฯ คือ ธนาคารออมสินสนับสนุนสินเชื่อวงเงินรวม 2,000 ล้านบาท วงเงินสินเชื่อต่อรายสูงสุด 100,000 บาท โดยไม่ต้องมีหลักประกัน (Clean Loan) คิดอัตราดอกเบี้ยร้อยละ 3.99 ต่อปี ระยะเวลากู้ ไม่เกิน 5 ปี ปลอดชำระเงินต้นและดอกเบี้ย 6 งวดแรก และขยายระยะเวลาปลอดชำระเงินต้นและดอกเบี้ยเพิ่มเติมได้ตามความเหมาะสม แต่ต้องไม่เกิน 5 ปี ทั้งนี้ รัฐบาลชดเชยความเสียหายที่เกิดจากหนี้ที่ไม่ก่อให้เกิดรายได้ NPLs ที่ไม่เกินร้อยละ 50 ของสินเชื่อที่อนุมัติทั้งหมด 2,000 ล้านบาท รวมทั้งสิ้นไม่เกิน 1,000 ล้านบาท ซึ่งธนาคารออมสินจะเริ่มดำเนินการให้บริการสินเชื่อตั้งแต่วันที่คณะรัฐมนตรีมีมติให้ดำเนินโครงการจนถึงอนุมัติเต็มวงเงินสินเชื่อหรือถึงวันที่ 31 ธันวาคม 2564 ซึ่งเป็นวันสิ้นสุดระยะเวลาโครงการ ฯ
โฆษกประจำสำนักนายกรัฐมนตรียังคาดว่า มาตรการสินเชื่ออิ่มใจจะช่วยเหลือผู้ประกอบร้านอาหาร/เครื่องดื่มได้ไม่น้อยกว่า 40,000 ราย เฉลี่ยรายละ 50,000 บาท ซึ่งช่วยบรรเทาความเดือดร้อนของผู้ประกอบการจากที่ผู้บริโภคมีการหลีกเลี่ยงใช้บริการภายในร้านหรือเปลี่ยนพฤติกรรมจากการนั่งรับประทานอาหารที่ร้านเป็นการซื้ออาหารกับ รวมทั้งที่ได้รับผลกระทบจากมาตรการควบคุมแบบบูรณาการเร่งด่วนที่กำหนดให้ร้านอาหารหรือเครื่องดื่ม เปิดดำเนินการเฉพาะนำกลับไปบริโภคที่อื่น ให้สามารถดำเนินธุรกิจต่อไปได้และป้องกันความเสี่ยงทางเศรษฐกิจที่อาจเกิดขึ้นได้
......................................
วันจันทร์ที่ 20 ธันวาคม 2564
นายกฯ มอบ รมต. นร. นายอนุชา เป็นประธานในพิธีบำเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9)
นายกฯ มอบ รมต. นร. นายอนุชา เป็นประธานในพิธีบำเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9)
วันนี้ (20 ธันวาคม 2564) เวลา 19.00 น. ณ ห้องรัตนจันทสรวรคุรุ วัดปากน้ำ เขตภาษีเจริญ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายให้ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานในพิธีบำเพ็ญกุศลสวดอภิธรรมศพสมเด็จพระมหารัชมังคลาจารย์ (ช่วง วรปุญฺโญ ป.ธ.9) อดีตเจ้าอาวาสวัดปากน้ำ อดีตผู้ปฏิบัติหน้าที่สมเด็จพระสังฆราช และอดีตกรรมการมหาเถรสมาคม โดยมี นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายสิปป์บวร แก้วงาม รองผู้อำนวยการสำนักงานพระพุทธศาสนาแห่งชาติ รักษาราชการแทนผู้อำนวยการสำนักงานพระพุทธศาสนาแห่งชาติ ข้าราชการ และประชาชนเข้าร่วมพิธีเป็นจำนวนมาก
สมเด็จพระมหารัชมังคลาจารย์ หรือ สมเด็จช่วง ได้มรณภาพด้วยอาการอย่างสงบ เมื่อวันที่ 9 ธันวาคม 2564 สิริอายุ 96 ปี เป็นสมเด็จพระราชาคณะฝ่ายมหานิกาย เป็นอดีตเจ้าอาวาสวัดปากน้ำ ภาษีเจริญ (พระอารามหลวง) อดีตผู้ปฏิบัติหน้าที่สมเด็จพระสังฆราช อดีตกรรมการมหาเถรสมาคม อดีตประธานสมัชชามหาคณิสสร อดีตที่ปรึกษามหาเถรสมาคม และอดีตประธานอำนวยการโครงการสร้างความปรองดองสมานฉันท์ โดยใช้หลักธรรมทางพระพุทธศาสนา "หมู่บ้านรักษาศีล 5" เป็นพระเถระชั้นผู้ใหญ่ที่มีลูกศิษย์จำนวนมาก
สำหรับพิธีบำเพ็ญกุศล พระบาทสมเด็จพระเจ้าอยู่หัวฯ ทรงรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรม กำหนด 7 คืน (วันที่ 12-18 ธันวาคม พ.ศ.2564 เวลา 19.00) จากนั้น มีการบำเพ็ญกุศลสวดพระอภิธรรม ในเวลา 19.00 น. เป็นระยะเวลา 100 วัน
วันจันทร์ที่ 25 กรกฎาคม 2565
เร่งแก้ “ปุ๋ยแพง” พัฒนาศูนย์ดินปุ๋ยชุมชน ระยะยาวหนุนใช้ปุ๋ยอินทรีย์แทนเคมี พร้อมผลักดันธนาคารปุ๋ยอินทรีย์ สร้างรายได้ให้ชุมชน
.....
กระทรวงเกษตรและสหกรณ์ เร่งแก้ปัญหาราคาปุ๋ยแพงและขาดแคลน ซึ่งเป็นผลกระทบจากการชะลอการส่งออกปุ๋ยของจีนและรัสเซียทำให้ราคาปุ๋ยในตลาดโลกสูงขึ้นอย่างต่อเนื่อง โดยระยะเร่งด่วน ทำโครงการพัฒนาธุรกิจบริการดินและปุ๋ยเพื่อชุมชน ชดเชยราคาปุ๋ยแก่เกษตรกร ให้สินเชื่อดอกเบี้ยต่ำ ร้อยละ 0.01 เพื่อเสริมสภาพคล่องสถาบันเกษตรกร สนับสนุนงานวิจัยการใช้ปุ๋ยตามการวิเคราะห์ค่าดิน และเจรจาขอซื้อปุ๋ยไนโตรเจนราคาพิเศษจากมาเลเซียตามข้อตกลงว่าด้วยการแบ่งผลิตอุตสาหกรรมอาเซียน
.
ในระยะกลางและระยะยาว ได้ส่งเสริมอุตสาหกรรมการผลิตปุ๋ยภายในประเทศ ตั้งกองทุนรักษาเสถียรภาพราคา และเจรจากับประเทศอื่น ๆ เพื่อแลกเปลี่ยนแม่ปุ๋ย หรือกำหนดราคาแม่ปุ๋ยให้เกิดเสถียรภาพทั้งด้านปริมาณและราคา นอกจากนี้ ยังได้ขับเคลื่อนการใช้ปุ๋ยอินทรีย์ทดแทนปุ๋ยเคมี โดยมีหมอดินอาสาถ่ายทอดความรู้แก่เกษตรกร เช่น การใช้ปุ๋ยและพัฒนาดินตามผลวิเคราะห์ค่าดินรายแปลง ส่งเสริมการไถกลบตอซัง ใช้น้ำหมักชีวภาพและปุ๋ยอินทรีย์จากวัสดุเหลือใช้ทางการเกษตร รวมถึงผลักดันการตั้งธนาคารปุ๋ยอินทรีย์ สร้างมูลค่าเพิ่ม สร้างรายได้ ให้ชุมชนเกิดความเข้มแข็ง
#ไทยคู่ฟ้า#ร่วมต้านโควิด19
-------------------
วันศุกร์ที่ 27 สิงหาคม 2564
บสอ. ประเดิมปีแรก คว้าคะแนนประเมิน ITA ระดับ AA
เมื่อวันที่ 26 สิงหาคม 2564 ที่ผ่านมา สำนักงาน ป.ป.ช. ได้ประกาศผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ 2564 โดยบริษัท บริหารสินทรัพย์ ธนาคารอิสลามแห่งประเทศไทย จำกัด มีคะแนนอยู่ที่ 97.10 หรือ ระดับ AA
นางโศรยา ลิมปิทีป ผู้จัดการบริษัท บริหารสินทรัพย์ ธนาคารอิสลามแห่งประเทศไทย จำกัด (บสอ. หรือ IAM) เปิดเผยว่า เมื่อวันที่ 26 สิงหาคม 2564 ที่ผ่านมา สำนักงาน ป.ป.ช. ได้ประกาศผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ 2564 โดยบริษัท บริหารสินทรัพย์ ธนาคารอิสลามแห่งประเทศไทย จำกัด มีคะแนนอยู่ที่ 97.10 หรือ ระดับ AA
แม้ว่า บสอ. เป็นรัฐวิสาหกิจน้องใหม่และเข้าร่วมประเมิน ITA เป็นปีแรก แต่จากผลการประเมิน แสดงถึงการพัฒนาองค์กรที่มีการดำเนินงานที่มีคุณธรรมและมีความโปร่งใสสอดคล้องกับยุทธศาสตร์ชาติ
โดยจากรายงานรายละเอียดผลประเมิน ประจำปีงบประมาณ 2564 สำนักงาน ปปช. ได้ประเมินจาก 3 แบบวัด คือ แบบวัดการรับรู้ของผู้มีส่วนได้ส่วนเสียภายใน (IIT) แบบวัดการรับรู้ของผู้มีส่วนได้ส่วนเสียภายนอก (EIT) และแบบตรวจการเปิดเผยข้อมูลสาธารณะ (OIT) รวมจำนวนทั้งสิ้น 10 ตัวชี้วัด พบว่า บสอ. มีผลคะแนนที่ 97.10 หรือระดับ AA สูงกว่าเกณฑ์เป้าหมาย (ร้อยละ 85) ทุกตัวชี้วัด ซึ่งสะท้อนถึงการตระหนักรู้ของบุคลากรในการปฏิบัติหน้าที่อย่างซื่อสัตย์สุจริต มุ่งผลสัมฤทธิ์สูงสุดและคำนึงถึงประโยชน์ส่วนรวมเป็นหลักอย่างชัดเจน อีกทั้งยังคำนึงถึงคุณภาพในการให้บริการแก่ลูกค้า และประชาชนอย่างมีประสิทธิภาพและประสิทธิผล ตลอดจนเห็นความสำคัญของการเปิดเผยข้อมูลสาธารณะและการให้บริการผ่านระบบอิเล็กทรอนิกส์ (e-service) และการบริหารจัดการอย่างดียิ่ง
บสอ. ยังมีความมุ่งมั่นที่จะดำเนินงานอย่างมีคุณธรรมและมีความโปร่งใสในการดำเนินการ รวมทั้งพัฒนาองค์กรให้มีมาตรฐานที่สูงยิ่งขึ้นต่อไป
วันอังคารที่ 9 สิงหาคม 2565
นายกรัฐมนตรีชื่นชมกระทรวงวัฒนธรรม จัดโครงการเยาวชนเชื้อสายไทยคืนถิ่น อย่างต่อเนื่อง ย้ำให้เยาวชนปฏิบัติตนเป็นพลเมืองดี นำวัฒนธรรมประเพณีที่ดีงามของไทย เผยแพร่ให้ต่างประเทศรับรู้
นายกรัฐมนตรีชื่นชมกระทรวงวัฒนธรรม จัดโครงการเยาวชนเชื้อสายไทยคืนถิ่นอย่างต่อเนื่อง ย้ำให้เยาวชนปฏิบัติตนเป็นพลเมืองดี นำวัฒนธรรมประเพณีที่ดีงามของไทย เผยแพร่ให้ต่างประเทศรับรู้อย่างกว้างขวาง “ตัวแทนเยาวชน” ขอบคุณนายกฯ เผยภาคภูมิใจที่ได้เกิดเป็นไทย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (9 ส.ค.65) เวลา 08.45 น. ณ บริเวณตึกสันติไมตรี ทำเนียบรัฐบาล ก่อนการประชุมคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นำคณะเยาวชนไทยที่เติบโตในต่างประเทศ อายุระหว่าง 12-18 ปี จำนวน 40 คน จาก 15 ประเทศ เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อรณรงค์ประชาสัมพันธ์กิจกรรมส่งเสริมภาพลักษณ์ความเป็นไทยในโครงการเยาวชนเชื้อสายไทยคืนถิ่น ประจำปี 2565 ซึ่งกระทรวงวัฒนธรรมร่วมกับเครือข่ายวัฒนธรรมไทย จัดขึ้นโดยใช้มิติทางวัฒนธรรมตามแนวทางการทูตวัฒนธรรม (Cultural Diplomacy) ส่งเสริมให้เยาวชนไทยที่เติบโตในต่างประเทศเกิดความภาคภูมิใจในความเป็นไทย
โอกาสนี้ นายกรัฐมนตรีกล่าวชื่นชมโครงการเยาวชนเชื้อสายไทยคืนถิ่น ที่ได้มีการจัดมาอย่างต่อเนื่องเพื่อให้เด็กและเยาวชนไทยที่เติบโตในต่างประเทศได้ศึกษาเรียนรู้ประวัติศาสตร์ ศิลปะ วัฒนธรรม ประเพณีของไทยส่งเสริมภาพลักษณ์ความเป็นไทยให้ทุกคนเกิดความภาคภูมิใจในความเป็นไทย พร้อมย้ำให้เยาวชนได้ตระหนักถึงหน้าที่ความรับผิดชอบปฏิบัติตนเป็นพลเมืองที่ดีทั้งต่อประเทศที่ตนเองไปอยู่ โดยการเคารพปฏิบัติตามกฎ กติกาที่ประเทศนั้น ๆ กำหนด รวมถึงการทำหน้าที่ต่อแผ่นดินแม่คือประเทศไทย นำความภาคภูมิใจและวัฒนธรรมประเพณีสิ่งที่ดีงามและศักยภาพต่าง ๆ ที่ประเทศไทยมีอยู่ไปเผยแพร่ให้ต่างประเทศได้รับรู้อย่างกว้างขวางต่อไป
นอกจากนี้ ตัวแทนเยาวชนผู้เข้าร่วมโครงการฯ ได้แสดงรำไทยให้นายกรัฐมนตรีรับชม พร้อมทั้งกล่าวแสดงความขอบคุณนายกรัฐมนตรีและรัฐบาล กระทรวงวัฒนธรรม และเจ้าหน้าที่ที่เกี่ยวข้อง ที่ได้สนับสนุนจัดโครงการเยาวชนเชื้อสายไทยคืนถิ่นขึ้นมา เพื่อให้เด็กเยาวชนไทยที่เติบโตในต่างประเทศได้ร่วมกิจกรรมเรียนรู้ประวัติศาสตร์ ศิลปะ วัฒนธรรม ประเพณีของไทย ทำให้เกิดความภาคภูมิใจในความเป็นไทยมากยิ่งขึ้น โดยจะได้นำความรู้ที่ได้รับนี้ไปเผยแพร่ให้ชาวต่างประเทศได้รับรู้อย่างกว้างขวางต่อไป พร้อมย้ำว่ารู้สึกภาคภูมิใจที่ได้เกิดเป็นไทยและเป็นคนเชื้อสายไทย
ทั้งนี้ กระทรวงวัฒนธรรมได้จัดกิจกรรมเยาวชนเชื้อสายไทยคืนถิ่นร่วมกับเครือข่ายวัฒนธรรมไทย ต่อเนื่องมาตั้งแต่ปี พ.ศ. 2551 ถึงปี พ.ศ. 2564 เพื่อให้เยาวชนไทยในต่างประเทศได้มีโอกาสกลับมาเยือนแผ่นดินของบรรพบุรุษ ได้เรียนรู้ประวัติศาสตร์ ศิลปะ วัฒนธรรม ประเพณีของไทย รวมถึงเป็นการเสริมสร้างภาพลักษณ์ความเป็นไทยในเวทีโลก โดยเข้าร่วมกิจกรรมกลุ่มร่วมกับศิลปิน วิทยากร ผู้เชี่ยวชาญในหลากหลายสาขา ณ สถานที่ที่เป็นเอกลักษณ์โดดเด่นในพื้นที่กรุงเทพมหานครและจังหวัดต่าง ๆ ของประเทศไทย รวมไปถึงการเข้าร่วมกิจกรรมในรูปแบบออนไลน์ โดยในปีนี้ กระทรวงวัฒนธรรมร่วมกับเครือข่ายวัฒนธรรมไทย จัดโครงการเยาวชนเชื้อสายไทยคืนถิ่น ประจำปี 2565 ระหว่างวันที่ 8-11 สิงหาคม 2565 โดยมีคณะผู้บริหารกระทรวงวัฒนธรรมและเครือข่ายวัฒนธรรมไทย ตลอดจนผู้ที่เกี่ยวข้องเข้าร่วมรณรงค์ประชาสัมพันธ์กิจกรรมครั้งนี้ด้วย
วันพฤหัสบดีที่ 5 สิงหาคม 2564
ศบค. ชี้แจงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit พร้อมเน้นย้ำให้ประชาชนเลือกชนิดของชุดที่ผ่านมาตรฐาน อย. และให้ติดต่อเบอร์ 1330 เป็นหลัก
ศบค. ชี้แจงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit พร้อมเน้นย้ำให้ประชาชนเลือกชนิดของชุดที่ผ่านมาตรฐาน อย. และให้ติดต่อเบอร์ 1330 เป็นหลัก
วันนี้ (5 สิงหาคม 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 ได้เน้นย้ำให้ประชาชนเลือกชนิดของชุดตรวจ Rapid test ให้ถูกต้อง ซึ่งต้องเป็นแบบ ATK : Antigen Test Kit โดยชุดตรวจดังกล่าวจะเป็นแบบเก็บตัวอย่างจากโพรงจมูก และต้องได้มาตรฐานตามที่ อย. รับรอง ซึ่งล่าสุดผ่านการรับรองจาก อย. แล้ว 17 ยี่ห้อ ทั้งนี้ ขอให้ประชาชนดูคลิปวีดีโอสาธิตได้ที่ https://www.facebook.com/DMScNews/posts/4881253035235146 จัดทำโดย กรมวิทยาศาสตร์การแพทย์ เพื่อเป็นแนวทางในการเก็บตัวอย่างที่ถูกต้อง นอกจากนี้ภาครัฐยังมีการอบรมและสาธิตการใช้ ATK ในสถานประกอบการด้วย
รองโฆษก ศบค. ยังกล่าวเพิ่มเติมถึงกลุ่มที่ต้องตรวจหาเชื้อไวรัสโควิด-19 ด้วย Antigen Test Kit (ATK) ดังนี้
1. กลุ่มผู้ป่วยที่มีไข้วัดที่ 37.3 องศาเซลเซียส อาจมีอาการทางระบบทางเดินหายใจโดยกรมควบคุมโรคเน้นย้ำกลุ่มนี้เรียกว่า PUI ขอให้ตรวจทุกราย เนื่องจากกทม. พบว่า บางช่วงที่มีการรายงาน ผลบวกของกลุ่มนี้มีมากถึง 25%
2. กลุ่มที่ไม่มีอาการแต่มีประวัติใกล้ชิดสัมผัสกับผู้ป่วยยืนยัน ถือเป็น High risk person จำเป็นต้องตรวจ
3. กลุ่มที่มีประวัติเดินทางจากพื้นที่เสี่ยง
4. กลุ่มที่มีอาชีพหรือกิจกรรมเสี่ยง
ทั้งนี้ เนื่องจากการรายงานอัตราผู้เสียชีวิต พบว่า มีมากถึงกว่า 50% ของผู้เสียชีวิต ที่เสียชีวิตภายหลังทราบผลการตรวจน้อยกว่า 6 วัน สะท้อนให้เห็นว่าบางครั้งคนไข้อาจไม่ได้ตระหนักว่าติดเชื้อ จนอาการรุนแรงแล้ว ซึ่งทำให้การช่วยเหลือเป็นไปได้ลำบาก โดยเฉพาะบางรายไม่มีอาการ หรืออาการไม่ชัด แต่ก็อาจติดเชื้อได้ สิ่งสำคัญคือ หากผลตรวจเป็นลบ ให้ตระหนักว่าอาจเป็นลบลวงได้ โดยมีรายงานว่าถ้าการตรวจ ATK เป็นลบ แต่ไปตรวจ PCR อาจเป็นบวก พบมากถึง 13% ดังนั้นถ้าเป็นลบ ขอให้กักตัวและตรวจซ้ำภายในระยะเวลา 2-3 วัน พร้อมทั้งสังเกตอาการ เนื่องจากในช่วงแรกเชื้ออาจยังน้อย การตรวจ ATK อาจจะไม่ไวพอ อย่างไรก็ตาม ดีกว่าการที่จะเลี่ยงไม่ตรวจ โดยสิ่งสำคัญคือหากได้ผลตรวจที่ชัดเจนแล้วก็จะได้เข้าสู่กระบวนการรักษาต่อไป
รองโฆษก ศบค. ยังเน้นย้ำว่า เมื่อผลเป็นบวกอย่าเพิ่งตื่นตระหนก ขอให้ลงทะเบียนเข้าสู่ระบบอยู่ที่บ้านก่อน หรือกรณีที่ตรวจที่โรงพยาบาลให้โทรแจ้งกับโรงพยาบาลนั้น กรณีตรวจจากที่อื่น ๆ ให้โทร 1330 เบอร์เดียวเท่านั้น หรือสแกน QR Code สบายดีบอต Line official account ได้ ทั้งนี้ เบอร์ 1330 จะเป็นเบอร์หลักในการจัดการดูแลผู้ป่วยเข้าระบบ ส่วนเบอร์ 1668 เดิมกรมการแพทย์ให้มีไว้เป็นสายด่วนโรคหัวใจฉุกเฉิน และเบอร์ 1669 ตอนนี้ขอสงวนไว้เป็นสายด่วนช่วยชีวิต เพื่อที่จะลดความหนาแน่นที่พี่น้องประชาชนจะโทรเข้าไป จึงขอให้โทร 1330 เพื่อให้ผู้ป่วยสีแดงได้ใช้เบอร์ 1669 สายด่วนช่วยชีวิตและเข้าถึงบริการโดยเร็ว
วันศุกร์ที่ 15 ตุลาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 8 – 14 ตุลาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 8 – 14 ตุลาคม 2564 พบการกระทำผิด จำนวน 548 คดี คิดเป็นเงินค่าปรับ 17.71 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 8 – 14 ตุลาคม 2564) พบว่ามีการกระทำผิด จำนวน 548 คดี คิดเป็นเงินค่าปรับ 17.71 ล้านบาท โดยแยกเป็น สุรา จำนวน 294 คดี ค่าปรับ 2.68 ล้านบาท ยาสูบ จำนวน 176 คดี ค่าปรับ 5.26 ล้านบาท ไพ่ จำนวน 7 คดี ค่าปรับ 0.05 ล้านบาท น้ำมันและผลิตภัณฑ์น้ำมัน จำนวน 14 คดี ค่าปรับ 7.08 ล้านบาท น้ำหอม จำนวน 1 คดี ค่าปรับ 0.04 ล้านบาท รถจักรยานยนต์ จำนวน 43 คดี ค่าปรับ 0.68 ล้านบาท และสินค้าอื่น ๆ จำนวน 13 คดี ค่าปรับ 1.92 ล้านบาท โดยมีของกลางแยกเป็นน้ำสุรา จำนวน 3,947.400 ลิตร ยาสูบ จำนวน 11,465 ซอง ไพ่ จำนวน 266 สำรับ น้ำมันและผลิตภัณฑ์น้ำมัน จำนวน 218,950.000 ลิตร น้ำหอม จำนวน 12 ขวด รถจักรยานยนต์ จำนวน 52 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 14 ตุลาคม 2564 พบว่ามีการกระทำผิด จำนวน 1,020 คดี คิดเป็นเงินค่าปรับ 28.97 ล้านบาท โดยแยกเป็น สุรา จำนวน 526 คดี ค่าปรับ 4.97 ล้านบาท ยาสูบ จำนวน 337 คดี ค่าปรับ 10.58 ล้านบาท ไพ่ จำนวน 14 คดี ค่าปรับ 0.19 ล้านบาท น้ำมันและผลิตภัณฑ์น้ำมัน จำนวน 24 คดี ค่าปรับ 8.35 ล้านบาท น้ำหอม จำนวน 8 คดี ค่าปรับ 0.50 ล้านบาท รถจักรยานยนต์ จำนวน 84 คดี ค่าปรับ จำนวน 1.63 ล้านบาท และสินค้าอื่น ๆ จำนวน 27 คดี ค่าปรับ 2.75 ล้านบาท โดยมีของกลางแยกเป็นน้ำสุรา จำนวน 5,028.360 ลิตร ยาสูบ จำนวน 21,957 ซอง ไพ่ จำนวน 822 สำรับ น้ำมันและผลิตภัณฑ์น้ำมัน จำนวน 251,020.000 ลิตร น้ำหอม จำนวน 12,171 ขวด รถจักรยานยนต์ จำนวน 98 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันอาทิตย์ที่ 2 มกราคม 2565
โฆษกรัฐบาลชี้ ทิศทางการเมืองปี 65 นายกฯ พารัฐบาลฝ่าทุกวิกฤตอย่างมั่นคง มุ่งช่วยเหลือประชาชนทุกด้าน ย้ำ “นายกฯ” เดินหน้าพลิกโฉมประเทศ แก้ปัญหาให้ประชาชน ไม่สนเกมส์การเมือง
โฆษกรัฐบาลชี้ ทิศทางการเมืองปี 65 นายกฯ พารัฐบาลฝ่าทุกวิกฤตอย่างมั่นคง มุ่งช่วยเหลือประชาชนทุกด้าน ย้ำ “นายกฯ” เดินหน้าพลิกโฉมประเทศ แก้ปัญหาให้ประชาชน ไม่สนเกมส์การเมือง
วันที่ 2 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สำหรับทิศทางการทำงานของรัฐบาลในปี 2565 นั้น พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะยังคงทุ่มเททำงานเพื่อแก้ไขปัญหาความเดือดร้อนให้กับประชาชนอย่างต่อเนื่อง รวมถึงการต่อยอดนโยบายของรัฐบาล เพื่อพลิกโฉมประเทศในทุกด้าน ทั้งนี้ ที่ผ่านมาแม้ว่ารัฐบาลต้องเผชิญกับวิกฤตเศรษฐกิจโลก และโควิด-19 แต่ด้วยความร่วมมืออย่างดีจากประชาชนคนไทยทั้งประเทศ จึงทำให้เราผ่านวิกฤตมาได้อย่างมั่นคงจนนานาชาติต่างให้การยอมรับ
“ในปี 2565 ท่านนายกฯ จะยังคงทุ่มเททำงานอย่างหนักเพื่อประชาชน เดินหน้าแก้ไขปัญหาเพื่อพลิกโฉมประเทศ โดยไม่สนเกมส์การเมืองใด ๆ ขอมุ่งทำงานอย่างเดียว ดังนั้น ผมเชื่อว่า ด้วยความมุ่งมั่นทุ่มเททำงานของท่านนายกฯ และความเข้าใจอันดีต่อกันในพรรคร่วมรัฐบาล จะนำพาประเทศผ่านวิกฤตต่าง ๆ ไปได้อย่างมั่นคง ส่งผลให้รัฐบาลเดินหน้าทำงานเพื่อประชาชนได้ครบเทอม จนได้รับการยอมรับ รวมถึงความไว้วางใจจากประชาชนต่อไป” นายธนกร กล่าว
วันจันทร์ที่ 18 กรกฎาคม 2565
โฆษกรัฐบาลเผย นายกฯ ร่วมยินดี "บาส-ปอป้อ" คว้าแชมป์คู่ผสมศึกแบดมินตัน Singapore Open 2022 พร้อมชื่นชมทีม “ช้างศึกไทย” ขึ้นบิลบอร์ดไทม์สแควร์
โฆษกรัฐบาลเผย นายกฯ ร่วมยินดี "บาส-ปอป้อ" คว้าแชมป์คู่ผสมศึกแบดมินตัน Singapore Open 2022 พร้อมชื่นชมทีม “ช้างศึกไทย” ขึ้นบิลบอร์ดไทม์สแควร์
วันนี้ (18 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ “บาส-ปอป้อ” นักกีฬาแบดมินตันคู่ผสมทีมชาติไทยดีกรีมือ 2 ของโลก สามารถคว้าชัยชนะจากการแข่งขันแบดมินตัน สิงคโปร์โอเพ่น 2022 ได้สำเร็จ สร้างชื่อเสียงให้กับตัวนักกีฬาและประเทศไทย พร้อมร่วมส่งแรงเชียร์ทีม “ช้างศึกไทย” หลังขึ้นบิลบอร์ดใจกลางย่านธุรกิจโลก “ไทม์สแควร์”
โฆษกประจำสำนักนายกรัฐมนตรี กล่าวว่า จากการแข่งขันแบดมินตัน สิงคโปร์โอเพ่น 2022 (Singapore Open 2022) ทัวร์นาเมนต์ระดับเวิลด์ทัวร์ซูเปอร์ 500 (HSBC BWF World Tour Super 500) ณ ประเทศสิงคโปร์ ในรอบชิงชนะเลิศเมื่อวันที่ 17 กรกฎาคม 2565 ที่ผ่านมา นักกีฬาแบตมินตันคู่ผสมทีมชาติไทย “บาส” เดชาพล พัววรานุเคราะห์ และ “ปอป้อ” ทรัพย์สิรี แต้รัตนชัย ทำฟอร์มยอดเยี่ยม เอาชนะ “หวัง ยี่ ลู่-หวง ตง ปิง” คู่ผสมเจ้าของเหรียญทองโอลิมปิก 2020 และเป็นมือ 4 ของโลกจากประเทศจีนไป 2-1 เกม คือ 23-21, 19-21 และ 21-14 คว้าแชมป์คู่ผสมสิงคโปร์โอเพ่น 2022 ได้สำเร็จ ทั้งนี้ บาส-ปอป้อจะเดินทางไปแข่งขันที่ประเทศญี่ปุ่น ระหว่างวันที่ 22-28 สิงหาคมต่อไป
พร้อมกันนี้ นายธนกรฯ กล่าวเพิ่มเติมว่า เมื่อวันที่ 17 กรกฎาคม 2565 ที่ผ่านมา นักกีฬาฟุตบอลทีมชาติไทย ได้ขึ้นป้ายบิลบอร์ดย่าน “ไทม์สแควร์ (Times Square)” ใจกลางมหานครนิวยอร์ก ประเทศสหรัฐอเมริกา ซึ่งปรากฏภาพนักเตะชุดปัจจุบัน พร้อมโลโก้และข้อความ “We are Changsuek” ถือเป็นโอกาสในการสร้างการรับรู้แก่ชาวต่างชาติและนำเสนอภาพลักษณ์ฟุตบอลไทยในระดับสากล โดย "ช้างศึก" ทีมชาติไทยชุดใหญ่ กำลังจะมีทัวร์นาเมนต์สำคัญ คือ ฟุตบอลชิงถ้วยพระราชทาน "คิงส์ คัพ" ครั้งที่ 48 ระหว่างวันที่ 19-27 กันยายน 2565 และ ฟุตบอลชิงแชมป์อาเซียน 2022 ช่วงปลายปีนี้
“นายกรัฐมนตรีชื่นชมนักกีฬาไทยทุกคน ที่ฝึกฝนอย่างหนัก และมีวินัย ฝ่าฟันทุกอุปสรรค จนสามารถบรรลุเป้าหมายการเป็นแชมป์ได้อย่างน่าภาคภูมิใจ พร้อมขอบคุณหน่วยงานที่เกี่ยวข้องในการร่วมผลักดันนักกีฬาจนประสบความสำเร็จเป็นรูปธรรม โดยนายกฯ เชื่อมั่นในศักยภาพบุคลากรและมาตรฐานกีฬาไทยเสมอมา เน้นย้ำทุกฝ่ายร่วมปรับปรุงและพัฒนาข้อบกพร่อง สร้างความเข้มแข็งแก่วงการกีฬาไทย เชื่อมั่นว่า ประชาชนไทยทุกคนพร้อมสนับสนุน ให้กำลังใจ โดยขอให้นักกีฬาไทยทุกคนเชื่อมั่นในตนเอง และมุ่งมั่นฝึกฝน เพื่อชื่อเสียงของประเทศไทยต่อไป” นายธนกรฯ กล่าว
วันพฤหัสบดีที่ 3 มีนาคม 2565
โฆษกรัฐบาลเผย  "นายกฯ"  ย้ำนักเรียนไทยไม่เสียโอกาสสอบเข้ามหาวิทยาลัย เน้นมาตรการป้องกันโควิดขั้นสูงสุด วันนี้ พบผู้ติดเชื้อโควิด-19 รายใหม่ รวม 23,618 ราย เสียชีวิต 49 ราย
โฆษกรัฐบาลเผย  "นายกฯ"  ย้ำนักเรียนไทยไม่เสียโอกาสสอบเข้ามหาวิทยาลัย เน้นมาตรการป้องกันโควิดขั้นสูงสุด วันนี้ พบผู้ติดเชื้อโควิด-19 รายใหม่ รวม 23,618 ราย เสียชีวิต 49 ราย
วันนี้ (3 มี.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบนโยบายกระทรวงสาธารณสุข กระทรวงศึกษาธิการ และกระทรวงการอุดมศึกษาวิทยาศาสตร์วิจัยและนวัตกรรม เน้นย้ำนักเรียนจะต้องไม่เสียโอกาสในการสอบเข้ามหาวิทยาลัยในปีการศึกษา 2565 ภายใต้มาตรการการควบคุมการแพร่ระบาดของโควิด-19 สายพันธุ์โอมิครอน อย่างเข้มข้น ซึ่งขณะนี้ทางกระทรวงการอุดมศึกษา วิทยาศาสตร์ วิจัยและนวัตกรรม (อว.) ได้ข้อสรุปยืนยันให้สิทธิ์เด็กนักเรียนติดเชื้อโควิดอาการเล็กน้อยและกลุ่มมีความเสี่ยงสูงได้สอบเข้ามหาวิทยาลัยทุกคน โดยจัดสนามสอบที่กำหนดเพิ่มขึ้นเป็นการเฉพาะสำหรับผู้ติดเชื้อที่มีอาการเล็กน้อย หรือไม่มีอาการ หรือมีความเสี่ยงสูง ซึ่งผู้ประสงค์จะเข้าสอบที่อยู่ในกลุ่มดังกล่าวให้ลงทะเบียนล่วงหน้าไม่น้อยกว่า 24 ชั่วโมงก่อนการสอบโดยต้องปฏิบัติตามมาตรการสาธารณสุขอย่างเคร่งครัด เช่น การเดินทางมายังสนามสอบด้วยรถยนต์ส่วนตัว รถยนต์ที่จัดให้เป็นการเฉพาะจากหน่วยบริการสาธารณสุข หรือจากสนามสอบจัดให้เท่านั้น
โฆษกประจำสำนักนายกรัฐมนตรี กล่าวว่า การจัดสอบตามหลัก VUCA ผู้สอน ผู้จัดสอบ ต้องได้รับวัคซีนตามที่กระทรวงสาธารณสุขกำหนด สวมหน้ากากอนามัยตลอดเวลา ลดการสัมผัส และเว้นระยะห่าง สถานที่จัดสอบ ต้องดำเนินการตามมาตรการ COVID Free Setting อีกทั้ง ผู้สอบ ผู้จัดสอบ ต้องประเมินความเสี่ยง และควรตรวจ ATK เมื่อมีอาการและมีความเสี่ยงสูง ไม่แนะนำให้ตรวจ ATK ทุกคน พร้อมขอความร่วมมือผู้ว่าราชการจังหวัด ในนามคณะกรรมการโรคติดต่อจังหวัด ร่วมกับ หน่วยงานด้านการศึกษาในจังหวัด และผู้จัดสอบในพื้นที่ต่าง ๆ ดำเนินการจัดการสอบให้ เป็นไปตามมาตรการความปลอดภัยขั้นสูงสุด และสนามสอบต่างๆ จะต้องเข้มมาตรการป้องกันโควิดขั้นสูงสุด ให้มีพื้นที่แยก สำหรับจัดการสอบเป็นสัดส่วนแยกกลุ่มผู้สัมผัสเสี่ยงสูงกลุ่มผู้ติดเชื้อ และในส่วน กทม. และปริมณฑล ได้ร่วมกับมูลนิธิโรงพยาบาลราชวิถี ให้บริการรับ-ส่งผู้ติดเชื้อ ไปยังสถานที่สอบหรือศูนย์พักคอยต่าง ๆ อย่างไรก็ตาม กลุ่มนักเรียนที่ต้องสอบเข้ามหาวิทยาลัยในช่วงมีนาคมนี้ขอให้ปฏิบัติตามมาตรการของกระทรวงสาธารณสุขอย่างเคร่งครัดอีกด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ รวม 23,618 ราย จำแนกเป็น ผู้ป่วยจากในประเทศ 23,437 ราย ผู้ป่วยมาจากต่างประเทศ 181 ราย ผู้ป่วยสะสม 734,727 ราย (ตั้งแต่ 1 มกราคม 2565) หายป่วยกลับบ้าน 18,939 ราย หายป่วยสะสม 543,184 ราย (ตั้งแต่ 1 มกราคม 2565) ผู้ป่วยกำลังรักษา 223,414 ราย ติดเชื้อเข้าข่าย/ATK 42,138 ราย สะสม 814,620ราย เสียชีวิต 49 ราย ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 124,245,373 โดส เข็มที่ 1 ฉีดสะสม 53,728,511 โดส เข็มที่ 2 ฉีดสะสม 49,781,275 โดส เข็มที่ 3 ฉีดสะสม 19,028,245 โดส และเข็มที่ 4 ฉีดสะสม 1,707,342 โดส
...................................
วันพุธที่ 18 สิงหาคม 2564
รพ.บุษราคัม เตรียมเปิดหอผู้ป่วยกึ่งวิกฤติ (ทับทิม) เพิ่ม 32 เตียง
โรงพยาบาลบุษราคัม เตรียมขยายพื้นที่เปิดหอผู้ป่วยกึ่งวิกฤติ (ทับทิม) เพิ่ม 32 เตียง ดูแลผู้ป่วยโควิดที่ใช้เครื่องออกซิเจนไฮโฟลว์ใกล้ชิด ลดการใส่ท่อช่วยหายใจ เพิ่มอัตราการรอดชีวิต คาดใช้เวลาก่อสร้างแล้วเสร็จภายใน 10 วัน
วันนี้ (18 สิงหาคม 2564) นายแพทย์กิตติศักดิ์ อักษรวงศ์ ผู้ช่วยปลัดกระทรวงสาธารณสุขและผู้อำนวยการโรงพยาบาลบุษราคัม ให้สัมภาษณ์ว่า ข้อมูล ณ วันที่ 17 สิงหาคม 2564 (24.00 น.) โรงพยาบาลบุษราคัม มีผู้ป่วยนอนรักษาตัว 3,526 ราย จากจำนวนเตียงที่มีทั้งหมด 3,700 เตียง ถือว่าเต็มศักยภาพของโรงพยาบาล ในจำนวนนี้เป็นผู้ป่วยกลุ่มสีเหลืองอ่อน 3,196 ราย, สีเหลือง 221 ราย และสีแดง 109 ราย ในจำนวนนี้ใช้เครื่องช่วยหายใจ ชนิดออกซิเจนไฮโฟลว์จำนวน 103 ราย และใส่ท่อช่วยหายใจ จำนวน 6 ราย เนื่องจากผู้ป่วยสีแดงเพิ่มมากขึ้น และจากการวิเคราะห์ข้อมูลพบว่า ผู้ป่วยที่ใช้เครื่องช่วยหายใจไฮโฟลว์ (กึ่งวิกฤต) มีโอกาสรอดชีวิตถึงร้อยละ 63 ขณะที่ผู้ป่วยที่ใช้ท่อช่วยหายใจ (วิกฤต) รอดชีวิตร้อยละ 26 ดังนั้นหากผู้ป่วยที่ใช้เครื่องช่วยหายใจไฮโฟลว์ได้รับการดูแลอย่างใกล้ชิด จะช่วยลดการเข้าสู่ภาวะวิกฤต ลดการใส่ท่อช่วยใจ เพิ่มโอกาสรอดชีวิต
นายแพทย์กิตติศักดิ์กล่าวต่อว่า โรงพยาบาลบุษราคัม จึงได้เตรียมแผนขยายพื้นที่เปิดหอผู้ป่วยกึ่งวิกฤติ (ทับทิม) เพิ่มอีก 32 เตียง ดูแลผู้ป่วยที่ใช้เครื่องช่วยหายใจไฮโฟลว์ หลังจากที่ได้ตั้งหอผู้ป่วยวิกฤติ (โกเมน) ระบบความดันลบ 17 เตียง เพื่อดูแลผู้ป่วยที่มีอาการวิกฤตต้องใช้ท่อช่วยหายใจ เพื่อลดการเคลื่อนย้าย ส่งต่อไปยังโรงพยาบาลอื่นๆ ดูแลรักษาผู้ป่วยวิกฤตและกึ่งวิกฤตอย่างใกล้ชิด โดยมอบกรมสนับสนุนบริการสุขภาพเร่งดำเนินการปรับปรุงสถานที่ โดยใช้พื้นที่ว่างด้านนอกหอผู้ป่วยเดิม ติดตั้งห้องความดันลบ ระบบไฟฟ้าและก๊าซทางการแพทย์ พร้อมนำอุปกรณ์การแพทย์ตามมาตรฐานเข้า โดยจะแล้วเสร็จภายใน 10 วัน
********************************** 18 สิงหาคม 2564
วันพฤหัสบดีที่ 22 กรกฎาคม 2564
ประกาศ ขสมก. ประจำวันที่ 22 กรกฎาคม 2564​ พบพนักงานติดเชื้อไวรัส COVID-19 จำนวน 7 ราย
ประกาศ ขสมก. ประจำวันที่ 22 กรกฎาคม 2564​ พบพนักงานติดเชื้อไวรัส COVID-19 จำนวน 7 ราย
1) นายท่าปล่อยรถโดยสาร สาย 63, 114 อู่ท่าอิฐ เขตการเดินรถที่ 7 เพศชาย อายุ 57 ปี
2) พนักงานขับรถโดยสารปรับอากาศ สาย 50 เพศชาย อายุ 60 ปี (ปัจจุบันองค์การให้พนักงานดังกล่าว ปฏิบัติหน้าที่ปล่อยรถโดยสาร สาย 50 ณ ท่าปล่อยรถโดยสารสะพานพระรามเจ็ด)
3) พนักงานเก็บค่าโดยสารรถธรรมดา สาย 95ก เพศหญิง อายุ 45 ปี
4) พนักงานเก็บค่าโดยสารรถปรับอากาศ สาย 522 เพศหญิง อายุ 52 ปี
5) พนักงานเก็บค่าโดยสารรถธรรมดา สาย 12 เพศชาย อายุ 26 ปี
6) นายท่าปล่อยรถโดยสาร สาย 205 อู่คลองเตย เขตการเดินรถที่ 4 เพศหญิง อายุ 49 ปี
7) พนักงานเก็บค่าโดยสารรถธรรมดา สาย 189 เพศหญิง อายุ 36 ปี
วันศุกร์ที่ 18 กุมภาพันธ์ 2565
กรมทางหลวงชนบท ยกระดับมาตรฐานงานทางในโครงข่าย เริ่มซ่อมสร้างเส้นทางสาย ตร.4022 จังหวัดตราด
เพื่อเพิ่มประสิทธิภาพความสะดวกปลอดภัยให้กับผู้ใช้เส้นทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 3 (ชลบุรี) ดำเนินการซ่อมสร้างถนนทางหลวงชนบทสาย ตร.4022 แยกทางหลวงแผ่นดินหมายเลข 3159 - บ้านตรอกกระสังข์ อำเภอเขาสมิง จังหวัดตราด โดยวิธีการปรับปรุงคุณภาพวัสดุชั้นทางเดิมแล้วนำกลับมาใช้งานใหม่ (Pavement In - Place Recycling) แล้วเสริมผิวจราจรด้วยแอสฟัลท์ติกคอนกรีต รวมระยะทาง 2 กิโลเมตร ซึ่งวิธีดังกล่าวจะใช้ระยะเวลาการดำเนินงานที่รวดเร็ว สามารถเปิดการจราจรได้ทันทีหลังจากดำเนินการแล้วเสร็จ เป็นการซ่อมบำรุงเส้นทางเพื่อเพิ่มความสามารถในการรองรับน้ำหนักและปริมาณยานพาหนะที่จะเพิ่มขึ้นในอนาคต รวมทั้งเพิ่มประสิทธิภาพความสะดวกปลอดภัยในการเดินทางระหว่างตำบลและหมู่บ้านให้กับประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางเพื่อสนับสนุนการคมนาคมขนส่งและการเดินทางอย่างสะดวกรวดเร็วและปลอดภัย ปัจจุบันเริ่มดำเนินการไปแล้วร้อยละ 23 ซึ่งอยู่ในขั้นตอนของงานชั้นพื้นทาง โดยคาดว่าจะดำเนินการแล้วเสร็จในเดือนเมษายน 2565
วันเสาร์ที่ 1 มกราคม 2565
คณะผู้บริหาร ดีอีเอส ลงนามถวายพระพร‘ในหลวง-พระราชินี’ เนื่องในโอกาสวันขึ้นปีใหม่ 2565
คณะผู้บริหาร ดีอีเอส ลงนามถวายพระพร‘ในหลวง-พระราชินี’ เนื่องในโอกาสวันขึ้นปีใหม่ 2565
เมื่อวันที่1มกราคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยคณะผู้บริหารกระทรวงดิจิทัลเพื่อเศรษฐกิจและสังคมเข้าร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีและร่วมลงนามถวายพระพรเนื่องในโอกาสวันขึ้นปีใหม่พ.ศ.2565ณศาลาสหทัยสมาคมในพระบรมมหาราชวัง
************
วันพุธที่ 1 กันยายน 2564
1 ก.ย. 64 ดีเดย์จัดเก็บภาษี ผู้ให้บริการ e-service จาก ตปท.
....
วันที่ 1 ก.ย. นี้ ถือเป็นวันแรกที่การจัดเก็บภาษีมูลค่าเพิ่มสำหรับการให้บริการทางอิเล็กทรอนิกส์จากต่างประเทศ ของกรมสรรพากร ตาม พ.ร.บ.แก้ไขเพิ่มเติมประมวลรัษฎากร (ฉบับที่ 53) พ.ศ. 2564 หรือ พ.ร.บ. e-Service เริ่มมีผลบังคับใช้ทางกฎหมาย
.
สำหรับภาษี e-Service จะจัดเก็บภาษีจากผู้ให้บริการ e-Service จากต่างประเทศ ซึ่งมีรายได้จากการให้บริการเกิน 1.8 ล้านบาทต่อปี จะต้องยื่นจดทะเบียนภาษีมูลค่าเพิ่ม (7%) นำส่งให้กรมสรรพากร แบ่งออกเป็น 5 ประเภท
• ธุรกิจที่มีรายได้จากค่าโฆษณา เช่น Facebook YouTube Google
• แพลตฟอร์มอีคอมเมิร์ซ ที่เปิดให้ซื้อขายผ่านออนไลน์ เช่น Amazon, Ebay
• ธุรกิจตัวกลางที่เป็นเอเจนซี่ ซื้อ - ขาย ตั๋วเครื่องบินและจองโรงแรม เช่น Booking.com, Agoda, Airbnb เป็นต้น
• แพลตฟอร์มตัวกลางระหว่างคนซื้อ – คนขาย โดยให้บริการเรียกแท็กซี่ หรือฟู้ดดีลิเวอรี เช่น Grab
• ธุรกิจบริการออนไลน์ที่มีรายได้จากระบบสมาชิก โดยให้บริการดูหนัง ฟังเพลง เช่น Netflix, Spotify, Apple Play, Zoom เป็นต้น
.
ซึ่งการจัดเก็บภาษีมูลค่าเพิ่มจากแพลตฟอร์มดิจิทัลจากต่างประเทศ เป็นเรื่องที่หน่วยงานจัดเก็บภาษีทั่วโลกให้ความสำคัญ เพื่อสร้างความเป็นธรรมให้แก่ผู้ประกอบการภายในประเทศที่ต้องเสียภาษี และไทยเป็น 1 ใน 60 กว่าประเทศทั่วโลกที่ได้เริ่มดำเนินการเก็บภาษีประเภทนี้ โดยกรมสรรพากรประเมินว่า จะมีรายได้เพิ่มขึ้นไม่ต่ำกว่า 5,000 ล้านบาทต่อปี
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...